

LĒMUMS

Ādažos, Ādažu novadā

2025. gada 26. jūnijā **Nr.** **259**

**Par dalību projektā** **“Neformālās izglītības pasākumi, t.sk., latviešu valodas apguve, Ukrainas bērniem un jauniešiem”**

Pamatojoties uz Ministru kabineta 2025. gada 29. maija rīkojumu Nr. 299 (prot.Nr.21 12.§), lai nodrošinātu Ukrainas bērniem neformālās izglītības pasākumus, t.sk., latviešu valodas apguvi, Valsts izglītības attīstības aģentūra īsteno projektu “Neformālās izglītības pasākumi, t.sk. latviešu valodas apguve, Ukrainas bērniem un jauniešiem”, paredzot nodrošināt atbalsta programmu norisi līdz 2025.gada 1. decembrim.

Tiek atbalstīti dažādi neformālās izglītības pasākumi, kas ietver daudzveidīgas aktivitātes:

* latviešu valodas prasmju apgūšana un nostiprināšana gan valodas mācīšanas un mācīšanās nodarbībās, gan radošās un integrētās valodas apguves nodarbībās, gan Latvijas dabas un kultūrtelpas iepazīšanā, lai veiksmīgāk iekļautos vietējā kopienā un integrētos Latvijas izglītības sistēmā un sabiedrībā;
* ukraiņu valodas, tradīciju un kultūras vērtību saglabāšana un praktizēšana, lai mazinātu bērnu un jauniešu psihoemocionālo spriedzi, kā arī, lai veidotu un uzturētu ukraiņu kopienu Latvijā.

Projektam pieejamais un Ādažu novada pašvaldībai piekritīgais finanšu apmērs ir 5643 *euro*.

Ņemot vērā, ka Ādažu novada teritorijā uzturas Ukraiņu civiliedzīvotāju ģimenes ar bērniem, pašvaldībai ir lietderīgi piedalīties projektā.

Pamatojoties uz Pašvaldību likuma 6. panta trešo daļu un Valsts pārvaldes iekārtas likuma 54. pantu, kā arī domes Finanšu komitejas 18.06.2025. atzinumu, Ādažu novada pašvaldības dome

**NOLEMJ**:

1. Piedalīties projektā “Neformālās izglītības pasākumi, t.sk., latviešu valodas apguve, Ukrainas bērniem un jauniešiem” un slēgt sadarbības līgumu (pielikumā) ar Valsts izglītības attīstības aģentūru.
2. Pašvaldības Centrālās pārvaldes Izglītības un jaunatnes nodaļai izstrādāt tehnisko specifikāciju iepirkumā “Neformālās izglītības pasākumi Ukrainas bērniem un jauniešiem” un veikt cenu aptauju līdz 2025. gada 21. jūlijam.
3. Pašvaldības domes priekšsēdētājai parakstīt 1. punktā noteikto līgumu.
4. Pašvaldības izpilddirektoram kontrolēt šī lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU